EkBass/fiwiki-20250220-pages-articles huggingface dataset:
Zeus Olympioksen temppeli (Syrakusa)

Zeus Olympioksen temppeli eli Olympieion () oli antiikin aikainen Zeukselle omistettu kreikkalainen temppeli Polikhnessa Syrakusan kaupungin ulkopuolella Sisiliassa nykyisessä Italiassa. Sen arkeologinen kohde sijaitsee nykyisen Syrakusan kaupungin eteläpuolella. == Historia == Zeus Olympiokselle eli Olympos-vuoren Zeukselle omistettu temppeli rakennettiin arkaaisella kaudella noin vuonna 555 eaa. Sen paikalla on kuitenkin ollut jonkinlainen edeltäjä jo 600-luvulla eaa. Zeus Olympioksen temppeli oli koko Syrakusan toiseksi vanhin temppeli. Sen arkkitehtoonisena edeltäjänä on nähty kaupungin alueella Ortygian saarella sijainnut Apollonin temppeli, joka oli jonkin verran vanhempi. Temppelin alue ja siellä sijainnut pieni Polikhnen kaupunki oli linnoitettu ja varustettu varuskunnalla paikan strategisen merkityksen vuoksi. Samasta syystä myös kaupunkia piirittäneet viholliset tapasivat linnoittautua paikalle: näin tekivät Himilkon vuonna 396 eaa., Hamilkar vuonna 309 eaa. ja Marcellus vuonna 214 eaa.Thukydides: Peloponnesolaissota 6.75. == Rakennus == Temppeli sijaitsi Anapos- ja Kyane-jokien risteyskohdassa kaupunginmuurien ulkopuolella noin 2,5 kilometrin päässä etelään Epipolaista ja Neapoliista. Se oli rakennettu hieman ympäristöään korkeampaan kohtaan. Temppeli muistutti arkkitehtuuriltaan monella tavoin kaupungin Apollonin temppeliä. Se edusti doorilaista tyyliä, ja siinä oli lyhyillä sivuilla kuusi ja pitkillä sivuilla 17 pylvästä. Temppelin stylobaatin koko oli noin 22,4 × 62 metriä. Sisällä temppelissä oli pronaos, naos eli cella ja adyton. Sisäänkäynti pronaokseen ja naokseen oli tavan mukaan itäpäästä, ja adytoniin pääsi vain naoksesta. Pronaoksen edessä oli kaksi pylvästä (distylos in antis). Itäpäässä pronaoksen edessä oli ylimääräinen pylväsrivi. Vielä 1600-luvulla seitsemän temppelin pylväistä oli pystyssä. Nykyisin kahden eteläsivuun kuuluneen pylvään alemmat osat ovat pystyssä; lisäksi rakennuksesta on säilynyt sen perustukset sekä pylväsrumpuja. == Lähteet == == Aiheesta muualla == Luokka:Antiikin Kreikan temppelit Luokka:Antiikin Syrakusan rakennukset ja rakennelmat
Urheiluhullut (vuoden 2014 televisiosarja)

Urheiluhullut (engl. Best Sports Ever) on ranskalainen vuonna 2014 julkaistu animaatiosarja. Urheiluhullut-animaatiosarjassa Tero esittelee hauskasti erilaisia urheilulajeja. Sarjaa on tehty kolme kautta. Suomessa sarjaa on esittänyt YLE. == Juoni == Joka jaksossa katsojille esitellään uusi urheilulaji lyhyesti. Miniseikkailuissa reportteri nimeltä Tero haastattelee lajin harrastajia ja pääsee myös itse sitä kokeilemaan. == Äänirooleissa == Suomalaiset äänet * Veli-Valtteri Turunen * Emma Louhivuori * Peter Pihlström * Antti LJ Pääkkönen === Äänityöt === * Magnus Axberg * Markus Degerman * Lauri Planman * Hans Halmari Suomennos: Tarja Forss Tuottaja: Jaana Hovinen == Lähteet == == Aiheesta muualla == * Urheiluhullut YLE Areenassa Luokka:2010-luvun piirrossarjat
Anton Siilinen ratkaisee

Anton Siilinen ratkaisee () on vuonna 2009 julkaistu ranskalais-kanadalais- yhdysvaltalainen animaatiosarja. == Suomenkieliset ääninäyttelijät == * käännös: Jari Salo * tuotanto: Uptempo Oy Luokka:2000-vuosikymmenen piirrossarjat
Soinio

Soinio on sukunimi, joka on muun muassa seuraavilla suomalaisilla henkilöillä: *Eino Soinio (1894–1973), jalkapalloilija ja urheilutoimittaja *Kaarlo Soinio (1888–1960), voimistelija, jalkapalloilija ja urheilutoimittaja *Olli Soinio (1948–2018), elokuvaohjaaja, käsikirjoittaja, äänittäjä ja leikkaaja
Luettelo televisiosarjan Holmes NYC jaksoista

Holmes NYC () on yhdysvaltalaisen CBS:n televisiosarja, jossa kirjailija Arthur Conan Doylen luoma Sherlock Holmes seikkailee nykyajan New Yorkissa. Robert Dohertyn luomassa rikosdraamasarjassa pääosia esittävät Jonny Lee Miller (Sherlock Holmes) ja Lucy Liu (Joan Watson). Sarjan esittäminen alkoi Yhdysvalloissa 27. syyskuuta 2012 ja Suomessa esittäminen alkoi Nelosella 22. tammikuuta 2013. ==Yhteenveto== {| class="wikitable plainrowheaders" style="text-align:center;" |- ! scope="col" colspan="2" rowspan="2" style="padding:0 8px;"|Kausi ! scope="col" rowspan="2" style="padding:0 8px;"| Jaksot ! scope="col" colspan="2" style="padding:0 8px;"| Ensiesitys Yhdysvalloissa ! scope="col" colspan="2" style="padding:0 8px;"| Ensiesitys Suomessa |- ! scope="col" style="padding:0 8px;"|Avausjakso ! scope="col" style="padding:0 8px;"|Päätösjakso ! scope="col" style="padding:0 8px;"|Avausjakso ! scope="col" style="padding:0 8px;"|Päätösjakso |- | style="background-color:#4E1C05; color: #100; text-align: center;"| | scope="row" style="background:#f4f4f4; text-align:center"|1 | 24 | 27. syyskuuta 2012 | 16. toukokuuta 2013 | 22. tammikuuta 2013 | 3. joulukuuta 2013 |- | style="background:#CC9933; color:#100; text-align:center;"| | scope="row" style="background:#f4f4f4; text-align:center"|2 | 24 | 26. syyskuuta 2013 | 15. toukokuuta 2014 | 7. tammikuuta 2014 | 17. kesäkuuta 2014 |- | style="background:#3D2B1F; color:#100; text-align:center;"| | scope="row" style="background:#f4f4f4; text-align:center"|3 | 24 | 30. lokakuuta 2014 | 14. toukokuuta 2015 | 6. tammikuuta 2015 | 16. kesäkuuta 2015 |- | style="background:#722F37; color:#100; text-align:center;"| | scope="row" style="background:#f4f4f4; text-align:center"|4 | 24 | 5. marraskuuta 2015 | 8. toukokuuta 2016 | 13. tammikuuta 2016 | 8. helmikuuta 2018 |- | style="background:#24403A; color:#100; text-align:center;"| | scope="row" style="background:#f4f4f4; text-align:center"|5 | 24 | 2. lokakuuta 2016 | 21. toukokuuta 2017 | 5. tammikuuta 2019 | 17. maaliskuuta 2019 |- | style="background:#405760; color:#100; text-align:center;"| | scope="row" style="background:#f4f4f4; text-align:center"|6 | 21 | 30. huhtikuuta 2018 | 17. syyskuuta 2018 | | |- | style="background:#66A2B6; color:#100; text-align:center;"| | scope="row" style="background:#f4f4f4; text-align:center"|7 | 13 | 23. toukokuuta 2019 | 15. elokuuta 2019 | | |- |} == Jaksot == === Ensimmäinen tuotantokausi (2012–2013) === |} === Toinen tuotantokausi (2013–2014) === |} ===Kolmas tuotantokausi (2014–2015)=== |} ===Neljäs tuotantokausi (2015–2016)=== |} ===Viides tuotantokausi (2016–2017)=== |} ===Kuudes tuotantokausi (2018)=== |} ===Seitsemäs tuotantokausi (2019)=== |} == Lähteet == Holmes NYC
Hopjärvi

Hopjärvi () matala ja rehevä järvi Koskenkylänjoen päävesistöalueella itäisellä Uudellamaalla. Sen pinta-ala on 6,4 neliökilometriä. Hopjärvi sijaitsee Hopomin kylässä Loviisan kaupungissa entisen Liljendalin kunnan alueella kymmenisen kilometriä Loviisan keskustasta luoteeseen. Järven länsipuolitse kulkee valtatie 6.Fonecta.fi Hopjärven kasvillisuus koostuu suurimmalta osin järviruo'osta. Erityisen tiheää kasvillisuus on järven etelä-, länsi- ja pohjoisrannalla. Itäranta on jyrkkää kalliota, jonka edustalla kasvillisuutta on niukalti. Hopjärvi on kalastoltaan särkikalavaltainen. Hopjärvessä on kaksi saarta, Storholmen ja Norrholmen. Niiden välissä on muutaman aarin laajuinen Gästgivarn. Saaret sijaitsevat Hopjärven länsiosassa. Hopjärven vesitilavuus on 13 729 000 kuutiometriä. Hopjärvi (16.008.1.001) kuuluu Ålhusbäckenin valuma-alueeseen (16.008), joka on kolmannen jakovaiheen vesistö Koskenkylänjoen vesistössä (16). Hopjärvi on Ålhusbäckenin alueen ainoa yli hehtaarin laajuinen vakavesi.Ålhusbäckenin valuma-alue (16.008). Järviwiki. Viitattu 7.6.2021. Hopjärvi on Loviisan suurin järvi Tammijärven jälkeen. Sitä seuraavat Teutjärvi, Sarvalaxträsket, Särkjärvi, Vuohijärvi, Yläallas, Lappominjärvi ja Suvijärvi.Loviisa. Järviwiki. Viitattu 7.6.2021. == Lähteet == ==Aiheesta muualla== *Järviwiki: Hopjärvi Luokka:Loviisan järvet
Ordine Nuovo

Ordine Nuovo, alkuaan Centro Studi Ordine Nuovo, oli Italiassa vuodesta 1953 ja aina 1980-luvulle asti toiminut uusfasistinen järjestö. Se perustettiin alkuaan Movimento Sociale Italianon (MSI) epävirallisena jaostona. Ordine Nuovon perustajat Pino Rauti ja Clemente Graziani johtivat MSI:n sisäistä oppositiota, jolla oli radikaali, pikemminkin uusnatsismia päin hakeutuva linja. Toimittuaan kolme vuotta MSI:n osana Ordine Nuovo erkautui itsenäiseksi järjestöksi 1956, jolloin Pino Rauti valittiin sen puheenjohtajaksi.Zavoli s. 23 Ordine Nuovon irroittautuminen MSI-puolueesta johtui sisäisen opposition ja puoluejohtaja Arturo Michelinin välien kärjistymisestä. Michelinin kuoltua 1969 ja MSI:n valittua Giorgio Almiranten uudeksi johtajaksi, Ordine Nuovo jakautui kahtia, ja sen maltillisemmat jäsenet palasivat Rautin johdolla puolueeseen. Ordine Nuovon johtoon siirtyi tällöin Graziani, jonka kannattajat olivat suureksi osaksi aseellisen toiminnan puolesta. Grazianin johtamana Ordine Nuovo muuttui asteittain terroristijärjestöksi. Vuonna 1973 oikeudenkäynti järjestöä vastaan johti siihen että 30 sen jäsenistä tuomittiin eri rikoksista. Sisäministeri Paolo Emilio Taviani päätti tällöin lakkauttaa järjestön, vedoten edeltäjänsä Mario Scelban virkakaudella vuonna 1952 säädettyyn lakiin (ns. legge Scelba), jonka oli määrä estää Italian vanhan fasistisen puolueen henkiin herättäminen. Ordine Nuovo jatkoi päätöksestä huolimatta toimintaansa, yhteistyössä Avanguardia Nazionale-järjestön kanssa.Zavoli s. 162 Näiden kahden järjestön laittomana yhteistyönä aloittivat toimintansa useat puolisotilaallisten joukkojen koulutusleirit, joissa oli tarkoitus tehdä nuorista uusfasisteista taistelukelpoisia. Leirien ohjelmassa oli muun muassa aseiden ja pommien käsittelyä, lähitaistelua, ja gerillasodan taktiikkaa.Zavoli s. 181 Fyysisten harjoitusten lisäksi leireillä myös luennoitiin, ja erityisesti Julius Evolan opit olivat Ordine Nuovon nuorten jäsenten suosiossa.Zavoli s. 183 Heinäkuun 10. päivänä 1976 Ordine Nuovo murhasi Roomassa syyttäjä Vittorio Occorsion. Kaksi miestä pysäytti Occorsion auton hänen lähtiessään kotoaan aamulla ja ampui syyttäjän konepistoolilla. Ruumis peitettiin Ordine Nuovon lentolehtisillä. Näissä ilmoitettiin että Occorsion oli tuominnut kuolemaan ”erikoistuomioistuin”, koska hän oli ”demokratiadiktatuurin” palvelijana vainonnut Ordine Nuovon jäseniä.Zavoli s. 163 Ordine Nuovon terroritoimia johti siihen aikaan Pier Luigi Concutelli, joka vielä vuoden 1975 vaaleissa oli ollut MSI:n ehdokkaana Roomassa mutta ei tullut valituksi parlamenttiin. Kotietsinnässä helmikuussa 1977 löydettiin Concutellin asunnosta se konepistooli jolla Occorsio oli ammuttu, ja tammikuussa 1978 Concutelli tuomittiin elinkautiseen vankeuteen.Zavoli s. 164 Ordine Nuovoa on pidetty syyllisenä, tai ainakin taustavaikuttajana, useimpiin lyijyvuosien lukuisista pommi-iskuista, ja useat järjestön jäsenet on tuomittu osallisuudesta niihin. == Lähteet == * == Viitteet == Luokka:Italian historia Luokka:Terrorismi Luokka:Poliittinen väkivalta Luokka:Äärioikeistolaiset terroristijärjestöt
TrSS St George

TrSS St George oli matkustaja-alus, joka rakennettiin Great Western Railwaylle vuonna 1906. == Historia == TrSS St George rakennettiin Cammell Laird- telakalla Great Western Railway -rautatieyhtiölle yhtenä sen kolmesta uudesta laivasta; muut kaksi olivat TrSS St Patrick ja TrSS St David. St George laskettiin vesille 13. tammikuuta 1906, ja se aloitti myöhemmin toimintansa reitillä Walesin Fishguardista Irlannin Waterfordiin. Toukokuussa 1913 laiva myytiin Canadian Pacific Railwaylle. Vuonna 1917 Kanadan hallitus muutti sen sairaalalaivaksi. TrSS St George romutettiin lokakuussa 1929 Hughes-Bolckow- laivapurkamossa Northumberlandin Blythissa. == Lähteet == Luokka:Sairaalalaivat
Albert Pahimi Padacké

Albert Pahimi Padacké (s. 15. marraskuuta 1966) on tšadilainen poliitikko, joka toimi maansa pääministerinä 2016–2018 ja 2021–2022. Hänet nimitettiin pääministeriksi vuonna 2016. Pahimi Padacké on toiminut aikaisemmin oikeusministerinä. Häntä pidetään presidentti Idriss Debyn läheisenä liittolaisena, vaikka hän olikin tämän vastaehdokkaana vuoden 2011 presidentinvaaleissa. Toukokuun alussa 2018 maassa tehtiin perustuslain muutos, joka vahvisti presidentti Idriss Debyn asemaa. Sen jälkeen hän hallitsi yksin, ilman pääministeriä tai varapresidenttiä. Albert Pahimi Padacké ja hänen hallituksensa erosivat lain vahvistamisen jälkeen. Debyn kuoleman jälkeen hänen poikansa Mahamat Deby johti väliaikaista siirtymäkauden sotilashallitusta, ja Padacké sai pääministerin virkansa takaisin. 13\. maaliskuuta 2024 hänen puolueensa, National Rally for Democracy in Chad (RNDT- Le Réveil) nimitti Albert Pahimi Padackén ehdokkaaksi 6. toukokuuta 2024 pidettyihin presidentinvaaleihin. Hän sai 16,9% äänistä ja jäi kolmannelle sijalle. == Lähteet == Luokka:Tšadin pääministerit Luokka:Oikeusministerit Luokka:Vuonna 1966 syntyneet Luokka:Elävät henkilöt
Luettelo Suomen virallisen singlelistan ykkösistä vuonna 2018

Tämä on luettelo Suomen virallisen singlelistan kärkipaikkaa hallussaan pitäneistä artisteista ja singleistä vuonna 2018. ==Singlelista== Viikko Artisti Single 1 JVG ”Popkorni” 2 JVG ”Popkorni” 3 JVG ”Popkorni” 4 Pyhimys ”Jättiläinen” (mukana Aksel Kankaanranta) 5 JVG ”Popkorni” 6 Antti Tuisku ”Vedän sut henkeen” 7 Haloo Helsinki! ”Texas” (mukana JVG) 8 Nikke Ankara ”Rikkinäinen prinsessa” 9 Nikke Ankara ”Rikkinäinen prinsessa” 10 Evelina ”Sun vika” 11 Nikke Ankara ”Rikkinäinen prinsessa” 12 Sanni ”Pornoo” 13 Sanni ”Pornoo” 14 Tippa ”Satutat mua” 15 Mikael Gabriel ”Timanttei” 16 Mikael Gabriel ”Timanttei” 17 Adi L Hasla ”Kevät” (mukana Pihlaja) 18 Adi L Hasla ”Kevät” (mukana Pihlaja) 19 Adi L Hasla ”Kevät” (mukana Pihlaja) 20 Adi L Hasla ”Kevät” (mukana Pihlaja) 21 Adi L Hasla ”Kevät” (mukana Pihlaja) 22 Adi L Hasla ”Kevät” (mukana Pihlaja) 23 Adi L Hasla ”Kevät” (mukana Pihlaja) 24 Clean Bandit ”Solo” (mukana Demi Lovato) 25 Sanni ”Jacuzzi” 26 Clean Bandit ”Solo” (mukana Demi Lovato) 27 Lukas Leon ”XTC” (mukana Etta ja Cheek) 28 Lukas Leon ”XTC” (mukana Etta ja Cheek) 29 Clean Bandit ”Solo” (mukana Demi Lovato) 30 Clean Bandit ”Solo” (mukana Demi Lovato) 31 Clean Bandit ”Solo” (mukana Demi Lovato) 32 Abreu ”Yhen elämän juttu” 33 Gigi D’Agostino & Dynoro ”In My Mind” 34 Gigi D’Agostino & Dynoro ”In My Mind” 35 Gigi D’Agostino & Dynoro ”In My Mind” 36 Gigi D’Agostino & Dynoro ”In My Mind” 37 Gigi D’Agostino & Dynoro ”In My Mind” 38 Lil Pump & Kanye West ”I Love It” 39 Lil Peep & XXXTentacion ”Falling Down” 40 Lil Peep & XXXTentacion ”Falling Down” 41 Lil Peep & XXXTentacion ”Falling Down” 42 Lil Peep & XXXTentacion ”Falling Down” 43 Elastinen ”Loppuun asti” (mukana Johanna Kurkela) 44 Ava Max ”Sweet but Psycho” 45 Ava Max ”Sweet but Psycho” 46 Ariana Grande ”Thank U, Next” 47 Ava Max ”Sweet but Psycho” 48 Ava Max ”Sweet but Psycho” 49 Ava Max ”Sweet but Psycho” 50 Ava Max ”Sweet but Psycho” 51 Ava Max ”Sweet but Psycho” 52 Mariah Carey ”All I Want for Christmas Is You” == Katso myös == * Luettelo musiikkilistoista == Lähteet == * 2018 Singlelista 2018
Guineanripsimonni

Guineanripsimonni (Synodontis obesus) on ripsimonnien heimon kala, jota pidetään joskus akvaariossa. George Albert Boulenger kuvasi lajin ensimmäisenä vuonna 1898. == Ulkonäkö ja koko == Guineanripsimonni kasvaa parhaimmillaan noin 30 senttimetrin pituuteen. Laji pyritään erottamaan toisista samannäköisistä hampaiden määrän perusteella; guineanripsimonnilla on alaleuassaan 18–28 hammasta. Lajin kaloilla on huomattavat viikset, pystymäinen selkäevä ja epämääräisiä laikkuja kyljissä. Silmät ovat melko suuret. == Levinneisyys ja elinympäristö == Guineanripsimonni elää makeassa vedessä. Sille sopiva veden lämpötila on noin 23–27 celsiusastetta ja oikea pH-arvo 6–8. Laji on levinnyt lähinnä Afrikan sisävesiin. Sen uhanalaisuusluokitus on IUCN:n mukaan elinvoimainen. == Lähteet == Luokka:Ripsimonnit
Vanttisolmu

Vanttisolmu on siansorkasta muunnettu solmu. == Solmiminen == Vanttisolmun avulla saa hyvän pidon solmuköyttä paksummasta putkesta tai köydestä. Tee ensin kaksi kierrosta putken ympäri. Päättele solmu siansorkan tapaan. == Lähteet == Luokka:Solmut
Ørjan Nyland

Ørjan Håskjold Nyland (s. 10. syyskuuta 1990 Volda, Norja) on norjalainen jalkapalloilija, joka on pelipaikaltaan maalivahti. Hän edustaa Espanjan Primera Divisiónissa pelaavaa Sevillaa. Tämän lisäksi hän kuuluu myös Norjan jalkapallomaajoukkueeseen. Nyland voitti Norjan-mestaruuden Moldessa 2014. Norjan cupin hän voitti IL Høddissa 2012 sekä Moldessa 2013 ja 2014. Hän pelasi yhden ottelun RB Leipzigin voittaessa Saksan cupin 2023. Hän on pelannut pääsarjatasolla Norjan lisäksi 18 ottelua FC Ingolstadtissa ja kaksi ottelua RB Leipzigissa Saksan Bundesliigassa sekä seitsemän ottelua Aston Villassa Englannin Valioliigassa. Nyland pelasi ensimmäisen A-maaottelunsa Skotlantia vastaan marraskuussa 2013. Ensimmäisen arvokilpailujen karsintaottelunsa hän pelasi EM-karsinnassa Italiaa vastaan syyskuussa 2014. Hän on pelannut kaikkiaan 46 maaottelua, joissa hän on päästänyt 51 maalia ja pitänyt maalinsa koskemattomana 16 kertaa. MM-karsintaotteluja hän on pelannut kuusi ja EM-karsintapelejä 17. == Lähteet == == Aiheesta muualla == *Ørjan Nylandin esittely Norjan jalkapalloliiton sivustolla Luokka:Norjalaiset jalkapallomaalivahdit Luokka:Vuonna 1990 syntyneet Luokka:Elävät henkilöt
Grönlanninsolmu

Grönlanninsolmu tai merimiehen haarniska on solmu, jota käytetään usein kaapelien, vaijereiden ja paksujen köysien liittämiseen. Sitä käytetään alkusolmuna kiinalaisessa nappisolmussa ja timanttisolmussa. == Lähteet == Luokka:Solmut
Kobolttifluoridi

Kobolttifluoridi eli koboltti(II)fluoridi tai kobolttidifluoridi (CoF2) on koboltti- ja fluoridi-ionien muodostama epäorgaaninen yhdiste. Yhdistettä käytetään muiden kobolttiyhdisteiden valmistamiseen ja katalyyttinä. ==Ominaisuudet== Huoneenlämpötilassa kobolttifluoridi on vaaleanpunaista kiteistä ainetta. Yhdisteen alkeiskoppi on monokliininen. Kobolttifluoridi liukenee veteen ja hyvin happoliuoksiin. Magneettisilta ominaisuuksiltaan se muistuttaa rauta(II)fluoridia. Kidevedettömän kobolttifluoridin lisäksi tunnetaan myös kolme kidevedellistä muotoa, jotka ovat dihydraatti (CoF2·2H2O), trihydraatti (CoF2·3H2O) ja tetrahydraatti (CoF2·4H2O). Nämä ovat väriltään punaisia kiteisiä aineita. ==Valmistus ja käyttö== Kidevedetöntä kobolttifluoridia valmistetaan vedettömän vetyfluoridin ja kobolttikarbonaatin välisellä reaktiolla. Kidevedellisiä muotoja voidaan valmistaa liuottamalla kobolttikarbonaattia, -hydroksidia tai -oksidia vetyfluoridin vesiliuokseen ja haihduttamalla vesi pois. :CoCO3 \+ 2 HF → CoF2 \+ H2O + CO2 :Co(OH)2 \+ 2 HF → CoF2 \+ 2 H2O Kobolttifluoridista valmistetaan muita kobolttiyhdisteitä, esimerkiksi koboltti(III)fluoridia. Lisäksi yhdistettä voidaan käyttää katalyyttinä orgaanisten yhdisteiden fluorausreaktioissaJohn Dallas Donaldson & Detmar Beyersmann: Cobalt and Cobalt Compounds, Ullmann's Encyclopedia of Industrial Chemistry, John Wiley & Sons, New York, 2005. Viitattu 4.12.2018. ==Lähteet== Luokka:Fluoridit Luokka:Kobolttiyhdisteet
Kaksi kuningatarta

Kaksi kuningatarta (Mary Queen of Scots) on vuonna 2018 ensi-iltansa saanut historiallinen draamaelokuva, jonka on ohjannut Josie Rourke. Sen on käsikirjoittanut Beau Willimon perustuen John Guyn kirjaan Queen of Scots: The True Life of Mary Stuart. Elokuvan pääosissa ovat Saoirse Ronan ja Margot Robbie, jotka esittävät Skotlannin ja Englannin kuningattaria Maria Stuartia (Ronan) ja Elisabet I:tä (Robbie). Muissa päärooleissa esiintyvät Jack Lowden, Joe Alwyn, David Tennant ja Guy Pearce. Kaksi kuningatarta sai ensi-iltansa AFI Fest -elokuvajuhlilla 15. marraskuuta 2018 festivaalien päätöselokuvana. Teatteriensi-illan se saa Yhdysvalloissa 7. joulukuuta 2018 ja Britanniassa 18. tammikuuta 2019. Suomessa sen ensi-ilta on 1. helmikuuta 2019. ==Rooleissa== ==Lähteet== == Aiheesta muualla == * * Luokka:Vuoden 2018 yhdysvaltalaiset elokuvat Luokka:Vuoden 2018 brittiläiset elokuvat Luokka:Elämäkertoihin ja muistelmiin perustuvat elokuvat Luokka:Brittiläiset historialliset elokuvat Luokka:Yhdysvaltalaiset historialliset elokuvat
Finnkino Itis

Itis on Finnkinon elokuvateatteri, joka sijaitsee kauppakeskus Itiksessä. Itis Finnkinossa on yhdeksän salia, joissa on yhteensä 1 063 asiakaspaikkaa.Helsinki – Itis Finnkino. Elokuvateatterissa on Suomen ensimmäinen Imax-teatterisali. Elokuvateatteri avattiin 30. marraskuuta 2018. Imax-salissa sijaitsee Suomen suurin valkokangas, joka on kooltaan noin 14 metriä kertaa 24 metriä. Imax-salin lisäksi teatterissa on kaksi motorisoiduin nahkapenkein varustettua Luxe-salia. Anttilan entisiin tiloihin saneerattu teatteri on Finnkinon suurin investointi Helsingin keskustassa sijaitsevan Tennispalatsin teatterin avaamisen jälkeen, joka avattiin 1997. == Lähteet == Luokka:Itäkeskus Luokka:Helsingin elokuvateatterit
École normale William-Ponty

thumb|Entinen koulurakennus Goréen saarella. École normale William-Ponty oli normaalikoulu Senegalissa. Se perustettiin vuonna 1903 Saint-Louisissa, siirrettiin vuonna 1913 Goréen saarella lähelle Dakaria ja nimettiin Ranskan Länsi-Afrikan kenraalikuvernööri William Pontyn mukaan vuonna 1915. Vuonna 1938 koulu siirrettiin Rufisquen lähelle Sébikhotaneen, myöhemmin Thièsiin ja vuonna 1979 Koldaan. Nykyään sen perillisenä toimii alueellinen ammattikoulutuskeskus. Koulun alkuperäisenä tehtävänä oli valmistaa opettajia levittämään ranskan kieltä ja kulttuuria. Ensimmäisen maailmansodan jälkeen perustettiin myös Dakarin lääketieteelliseen kouluun valmistava osasto sekä hallinto- ja talousvirkailijoita kouluttanut osasto. Kolmivuotisen yläkoulun suorittaneet opiskelijat valittiin pääsykokeen perusteella kaikista Ranskan Länsi-Afrikan siirtomaista: Senegalista, Ranskan Sudanista, Ranskan Guineasta, Norsunluurannikolta, Ylä-Voltasta, Mauritaniasta, Dahomeysta ja Nigeristä. William Ponty -koulusta valmistuneet muodostivat suuren osan itsenäistyneiden Länsi-Afrikan maiden poliittisesta ja hallinnollisesta eliitistä. Se koulutti ensimmäiset afrikkalaiset kirjailijat ja toimi myös nykyaikaisen afrikkalaisen teatterin kehtona. == Lähteet == == Aiheesta muualla == Luokka:Oppilaitokset Luokka:Ranskan Länsi-Afrikka Luokka:Senegal
Matti Lehto

Matti Urho Kalevi Lehto (s. 25. elokuuta 1953 Lahti) on palvellut sotilaslääketieteen professorina Tampereen yliopistossa 2018 -2020 välisen ajan, ja on kirurgian, ortopedian ja traumatologian emeritusprofessori. Hän toimi vuosien 2011–2016 ajan Tampereen yliopiston lääketieteen yksikön, nykyisin tiedekunnan, johtajana (dekaanina)Tampereen yliopisto. Tätä ennen hän oli Pirkanmaan sairaanhoitopiirin ja Tampereen yliopistollisen sairaalan johtajaylilääkäri vuosien 2007–2010 ajanSuomen lääkärilehti. Lehto vastasi vuoden 2000 alusta projektijohtajana Tekonivelsairaala Coxan esisuunnittelusta ja hän toimi yhtiön perustamisen jälkeen Coxa Oy:n ensimmäisenä toimitusjohtajana ja johtavana ylilääkärinä vuoden 2006 loppuunMediuutiset. Tampereen yliopistollisen sairaalan koulutussäätiön asiamiehenä Lehto oli vuosien 2007–2017 ajan Tampereen yliopistollinen sairaala . Lehto väitteli lääketieteen ja kirurgian tohtoriksi Turun yliopistossa vuonna 1982 urheilutraumatologiaan liittyvästä lihasvamma-aiheesta. Hän erikoistui kirurgiksi Turun yliopistollisessa keskussairaalassa, ja ortopedian ja traumatologian erikoislääkäriksi Tampereen yliopistollisessa sairaalassa. Lehto toimi kirurgian apulaisopettajana Tampereen yliopistossa 1988–1992, jonka jälkeen hän toimi Tampereen yliopistollisessa sairaalassa erikoislääkärinä ja eri asteisissa ylilääkärin tehtävissä vuoden 1998 loppuun. Vuoden 1999 ajan Lehto toimi vastuualuejohtajana ja ylilääkärinä Reumasäätiön sairaalassa Heinolassa, jossa hän toimi myös osa-aikaisena tutkimusjohtajana vuosien 1996–2000 ajan .Lehdon tutkimusintressejä ovat olleet urheilutraumatologia, reumaortopedia ja tekonivelkirurgia. Sotilaslääketieteen alalla tutkimusmielenkiinto on kohdistunut normaaliolojen valmiuteen ja poikkeusoloihin varautumiseen. Lehto on myös toiminut STM:n Poikkeusolojen neuvottelukunnan (PONK) koulutusjaoston puheenjohtajana, ja vastasi sosiaali- ja terveydenhuollon valmiuskurssien suunnittelusta sekä toimi kahden ensimmäisen kurssin johtajana vuosina 2019-2021 Lehto on työskennellyt vuodesta 2000 alkaen vakuutusyhtiöissä ja Tapaturmavakuutuskeskuksessa (TVK) asiantuntijalääkärinä. Potilasvahinkolautakunnan vakituinen asiantuntija Lehto oli vuosien 1993–2013 välisen ajan. UKK-kuntoinstituuttisäätiön hallituksen jäsenenä ja myöhemmin puheenjohtajana hän on ollut 2011-2020 ajan UKK- instituutti. Tasavallan presidentti on myöntänyt Lehdolle vuonna 2006 professorin arvonimen ja vuonna 2013 Suomen Valkoisen Ruusun I luokan ritarimerkin. Puolustusvoimain komentaja myönsi Lehdolle 2012 sotilasansiomitalin. . ==Lähteet== Luokka:Suomalaiset lääkärit Luokka:Suomalaiset professorin arvonimen saaneet Luokka:Suomalaiset professorit Luokka:Tampereen yliopiston professorit Luokka:Vuonna 1953 syntyneet Luokka:Elävät henkilöt
Martin Herem

Martin Herem (s. 17. joulukuuta 1973) on virolainen kenraaliluutnantti, joka toimi Viron puolustusvoimien eli Kaitseväen komentajana 5. joulukuuta 2018 lähtien. Hän seurasi tehtävässä Riho Terrasta. Ennen puolustusvoimain komentajuutta Herem oli Viron puolustusvoimien pääesikunnan päällikkönä vuosina 2016–2018. Herem on vuodesta 1918 alkava Viron tasavallan historian ensimmäinen puolustusvoimain komentaja, joka on koko sotilasuransa palvellut vain Viron asevoimissa. Herem ilmoitti tammikuussa 2024 eroavansa asemastaan, vaikka hänen komentajanpestiään oli jäljellä puolitoista vuotta. Heremin mukaan oli ”oikea aika” erota ja hallitus oli pidentänyt hänen kauttaan aiemmin kahdella vuodella. Myös Viron asevoimien varakomentaja Veiko-Vello Palm ilmoitti maaliskuussa eroavansa. Heremin seuraajaksi oli nostettu yllättäen eversti Andrus Merilo, joka ohitti valinnassa yhdeksän kenraalia. Palm haukuttiin ja nolattiin iltapäivälehti Õhtulehdessä nimettömiksi jääneiden asevoimien edustajien haastattelussa. == Lähteet == Luokka:Virolaiset kenraalit Luokka:Vuonna 1973 syntyneet Luokka:Elävät henkilöt
Ash (albumi)

Ash on kuubalaistaustaisen ranskalaisen duon Ibeyin toinen studioalbumi, jonka XL Recordings julkaisi 29. syyskuuta 2017. Albumi nauhoitettiin marraskuussa 2016 ja sen tuotti Richard Russell. Ash poikkeaa duon eponyymistä esikoisalbumista ja sisältää enemmän yhteiskunnallisia teemoja, kuuluisia artisteja kuten Kamasi Washington, Meshell Ndegeocello ja Chilly Gonzales sekä nopeatempoisemman sävelen. Ashilla on samanlaisia teemoja kuten Beyoncén albumilla Lemonade (2016) ja Solangen albumilla A Seat at the Table (2016), käsitellen rasismia, voimaantumista sekä naisten ongelmia. Albumi esittää kyseisiä asioita muun muassa otteilla Claudia Rankinen kirjasta Citizen: An American Lyric (2014), Frida Kahlon päiväkirjasta sekä Michelle Obaman Donald Trumpin seksuaalista ahdistelua koskevasta puheesta. ==Kappaleet== # I Carried This for Years – 1.34 # Away Away – 2.59 # Deathless (featuring Kamasi Washington) – 3.11 # I Wanna Be Like You – 2.37 # No Man Is Big Enough for My Arms – 2.26 # Valé – 3.26 # Waves – 3.14 # Transmission / Michaelion (featuring Meshell Ndegeocello) – 6.30 # Me Voy (featuring Mala Rodríguez) – 3.07 # When Will I Learn (featuring Chilly Gonzales) – 3.00 # Numb – 3.47 # Ash – 3.48 ==Kokoonpano== *Lisa-Kaindé Diaz – sävellys, sanoitus *Naomi Diaz – sovitus *Richard Russell – tuotanto, miksaus *John Foyle – äänisuunnittelu, miksaus *IDMC Gospel Choir – kuoro kappaleissa ”Deathless”, ”No Man Is Big Enough for My Arms”, ”Waves”, ”Transmission” ja ”Michaelion” *Chilly Gonzales – piano kappaleissa ”I Wanna Be Like You”, ”Me Voy” ja ”When Will I Learn” *Kamasi Washington – saksofoni kappaleessa ”Deathless” *Meshell Ndegeocello – bassokitara kappaleissa ”Transmission” ja ”Michaelion” *Mala Rodriguez – rap kappaleessa ”Me Voy” *Chris Allgood ja Emily Lazar – masterointi ==Arvostelut== *AllMusic: *Clash: 8/10 *Crack Magazine: 7/10 *Exclaim!: 7/10 *Now: *The Observer: *Pitchfork: 8.3/10 *PopMatters: *Q: *The Skinny: ==Lähteet== Luokka:Ibeyin albumit Luokka:Vuoden 2017 albumit
Hôpital Foch

Foch () on suresneslainen sairaala. Se on osa Établissement de santé privé d'intérêt collectifia ja Versailles’n yliopistonLa première chaire de transplantation française voit le jour autour de l'hôpital Foch opetuskeskusta ja Euroopan suurimpia sairaaloita. Se on rakennettu vuonna 1929. == Lähteet == == Aiheesta muualla == Luokka:Ranskan sairaalat
Thai Smile Airways

Thai Smile Air on thaimaalainen lentoyhtiö. Se aloitti toimintansa 2012 ja sen omistaa kokonaan Thai Airways. == Historia == 20.5.2011 Thai airways iloitti suunnittelevansa uutta halpalentoyhtiötä Thai Wingsiä. Suunnittelusta ilmoitti Ampon Kittiampon ja Thaimaan hallituksen puheenjohtaja elokuussa 2011. Thai Smile valittiin 2,229 ehdotuksesta. Thai airwaysin mukaan, Thai Smilen pitäisi tuottaa viisi miljoonaa Bahtia kahden vuoden toiminnan jälkeen. == Kohteet == * Thaimaa ** Bangkok-Suvarnabhumi ** Bangkok-Don Mueang ** Chiang Mai ** Chiang Rai ** Hat Yai ** Khon Kaen ** Krabi ** Maehongson ** Narathiwat ** Phuket ** Surat Thani ** Ubon Ratchathani ** Udon Thani * Kambodža ** Phnom Penh ** Siem Reap * Kiina ** Changsha ** chongqhing ** Guangzhou ** Hongkong ** Kaohsiung ** Zhengzhou * Intia ** Gaya ** Jaipur ** Lucknow ** Mumbai ** Varanasi * Laos ** Luang Prabang ** Vientiane * Myanmar ** Mandalay ** Yangon * Malesia ** Kuala Lumpur ** Penang == Laivasto == 3.8.2017, Thai Smilen laivastoon kuuluivat seuraavat lentokoneet: Thai Smilen Laivasto Konetyyppi Käytössä Tilaukset Matkustajat Huomioitavaa Y+ Y Yhteensä Airbus A320-200 6 — 12 156 168 -- 174 174 Airbus A320-200SL 14 — 12 150 162 -- 168 168 Yhteensä 20 — == Sponsorointi == Thai Smile Airways on tällä hetkellä Thai Honda Ladkrabangin ja Ratchaburi Mitr Pholin virallinen sponsori. ==Lähteet== == Aiheesta muualla== * Viralliset verkkosivut * Thai Smilen virallinen lehti WeSmile Luokka:Thaimaalaiset lentoyhtiöt *[Y+]: Smile Plus *[Y]: Economy
Sacramenton piirikunta

Sacramenton piirikunta () on Yhdysvaltojen Kalifornian osavaltiossa sijaitseva piirikunta. Sen väkiluku oli 1 418 788 ihmistä vuonna 2010, ja se on pinta- alaltaan 2 570 neliökilometriä. Piirikunnan suurin kaupunki on Kalifornian pääkaupunki Sacramento, joka on myös piirikunnan hallintokeskus. Yhdysvaltain väestönlaskentaviraston mukaan alueen pinta-ala on 2 570 km². ==Lähteet== == Aiheesta muualla == *
Seebach (Zürich)

Seebach on sveitsiläisen Zürichin kaupunginosa () ja entinen kunta. Seebach on osa Zürichin kaupungin pohjoista piiriä nro 11 (), jonka muut osat ovat Oerlikon ja Affoltern. Kaupunginosassa on runsaat 25 000 asukasta ja työpaikkoja on lähes 22 000. == Historiaa == Seebach oli itsenäinen kunta vuoteen 1934, josta lähtien se on ollut osa Zürichin kaupunkia. Kaupunginosan väkiluku kasvoi 1900-luvun puolessa välissä voimakkaasti: Vuosi Väkiluku 1850 806 1900 2 850 1930 5 612 1960 17 289 Seebachiin on ollut raitiovaunuyhteys (linja 14) Zürichin keskustasta vuodesta 1897 alkaen. Sveitsin yleisradioyhtiön televisiostudiot ovat sijainneet Seebachissa 1960-luvulta alkaen. Kuvataiteilija H. R. Giger eli pitkään Seebachissa. Dufourkarte Seebach.jpg|Seebachin kylä noin vuonna 1850. Tram-museum zuerich zos ce2.jpg|Strassenbahn Zürich–Oerlikon–Seebach -yhtiön raitiovaunu vuodelta 1897. Zürich - Seebach IMG 2298.JPG|Vanhempaa Seebachia. Zürich - Seebach IMG 2297.JPG|Uudempaa Seebachia. Leutschenbach - SF DRS 2011-08-22 19-23-04 ShiftN.jpg|SRF:n tv-studiot sijaitsevat Seebachissa. == Lähteet == * === Viitteet === == Aiheesta muualla == Luokka:Zürichin kaupunginosat Luokka:Sveitsin entiset kunnat
Claudia Kim

Kim Soo-hyun (s. 25. tammikuuta 1985), taiteilijanimeltään Claudia Kim, on eteläkorealainen näyttelijä ja malli. Hän on esiintynyt muun muassa elokuvissa Avengers: Age of Ultron, Musta torni ja Ihmeotukset: Grindelwaldin rikokset sekä televisiosarjassa Marco Polo. ==Aiheesta muualla== * Luokka:Elävät henkilöt Luokka:Vuonna 1985 syntyneet Luokka:Eteläkorealaiset näyttelijät
Saluzzo

Saluzzo on Luoteis-Italiassa, Piemonten hallinnollisella alueella Cuneon maakunnassa sijaitseva kunta. Kunnan asukasluku on lähes 17 000\. Kaupunki kuului Saluzzon markiisikunnalle vuosina 1142–1548 ennen kuin se tuli osaksi Ranskaa. Vuonna 1601 kaupungin omistus siirtyi Savoijille ja lopulta tuli osaksi Italiaa Italian yhdistyessä. Saluzzossa on vaate- ja ruokateollisuutta sekä merkittävä kastanjatori. == Lähteet == == Aiheesta muualla == Luokka:Cuneon maakunnan kunnat
UPA

UPA, Upa tai upa voi tarkoittaa ainakin seuraavia: *upa, malmin rikastuttamistulos *Upa, Oka-joen sivujoki Venäjällä *Úpa, Elbe-joen sivujoki Tšekissä *Upa, kylä Kaarman kunnassa Virossa ==Lyhenteenä== *urokinaasi eli urokinaasi-tyyppinen plasminogeeniaktivaattori (uPA), entsyymi *United Productions of America (UPA), Yhdysvalloissa toiminut animaatiostudio *Ultra Port Architecture (UPA), Sun Microsystemsin kehittämä 64-bittinen väylä *United Progressive Alliance (UPA), puolue Intiassa *Ukrainan kansannousuarmeija (UPA), Ukrainassa toisen maailmansodan aikana toiminut vastarinta-armeija *Ulster Protestant Action (UPA), Pohjois-Irlannissa toiminut ääriliike
Futsal-Kutonen

Futsal-Kutonen on Suomen futsalin seitsemänneksi korkein sarjataso. Sarjaa pelataan vain Helsingin piirissä. == Joukkueet kaudella 2020-2021 == === Etelä === https://www.palloliitto.fi/spletela/miesten-futsal-kutonen *FC Kontu/TDJ *Hakaniemen Palloilijat *Helsingin Jalkapalloklubi/Töölö *Helsingin Ponnistus/A2 *Keimolan Kaiku *Käpylän Segunda/Torpedo *Itä-Vantaan Pallo == Lähteet == Luokka:Suomen futsalsarjat
Math fab Mathonwy

Math fab Mathonwy eli Math on walesilaisessa Mabinogion-tarukokoelmassa Gwyneddin kuningas. Hän on myös jumalatar Dônin veli. Mathilla oli erikoisena tapanaan lepuuttaa rauhan vallitessa jalkojaan neitsyen sylissä. Tätä virkaa hoiti eräs palvelustyttö, mutta Mathin sisarenpoika Gilfaethwy raiskasi tytön. Math rankaisi anakarasti tästä teosta Gilfaethwyä ja tämän veljeä Gwydionia. Myöhemmin veljesten sisar Arianrhod on ehdolla palvelustytön tehtävään. Hänen täytyy kuitenkin ensin alistua neitsyyden varmistavaan kokeeseen eli astua Mathin taikasauvan yli. Mutta tämän tehdessään hän synnyttääkin kaksi poikaa, joista toinen on Lleu Llaw Gyffes. Math auttaa Lleuta yhdessä Gwydionin kanssa monin tavoin, muun muassa luomalla häelle keinotekoisen vaimon, Blodeuweddin. Mathin kerrotaan myös tuoneen siat alamaailmasta Walesiin, mikä saattaa viitata siihen, että hän on hedelmällisyyden jumala. == Lähteet == Luokka:Kelttiläinen mytologia
Lauri Ollonqvist

Lauri Johannes Ollonqvist (17. maaliskuuta 1882 AhlainenAikalaiskirja 1934, s. 485 (Viitattu 4.12.2018) – 20. maaliskuuta 1972 Helsinki) oli ylilääkäri ja lääkintäeversti, joka sai professorin arvonimen.Kuolleita. Helsingin Sanomat, 29.3.1972, s. 13. Lauri Ollonqvistin vanhemmat olivat Karl Gustaf Ollonqvist ja Hilda Nordgren ja puoliso vuodesta 1917 Anna Wilhelmina Soini. Ollonqvist tuli ylioppilaaksi 1900 ja valmistui lääketieteen lisensiaatiksi 1910, minkä jälkeen hän toimi lääkärinä muun muassa Savonlinnassa ja Orimattilassa. Kirurgiaan 1913 erikoistunut Ollonqvist ylennettiin lääkintämajuriksi 1918, lääkintäeverstiluutnantiksi 1923 ja lääkintäeverstiksi 1928. Hän oli Helsingin sotilassairaalan yilääkäri 1918–1945 ja sitä ennen Tilkan ylilääkäri 1914–1915. Hän työskenteli myös Mehiläisen lääkärinä ja johtajana sekä pitkään Vakuutusosakeyhtiö Pohjolan ja Tapaturmavakuutusyhtiö Kullervon palveluksessa, vuodesta 1913 aina vuoteen 1959 asti. Suomen kirurgiyhdistyksen puheenjohtaja Ollonqvist oli 1935–1938. Professorin arvonimi hänelle myönnettiin 1949.Prof. Lauri Ollonqvist 70-vuotias. Helsingin Sanomat, 17.3.1952, s. 3. Näyttelijä Matti Oravisto oli Lauri Ollonqvistin ja Anna Wilhelmina Soinin poika.Kuka kukin on (Aikalaiskirja) 1978, s. 676 (Viitattu 4.12.2018) ==Lähteet== Luokka: Suomalaiset lääkärit Luokka: Suomalaiset everstit Luokka: Professorin arvonimen saaneet Luokka: Vuonna 1882 syntyneet Luokka: Vuonna 1972 kuolleet
Maponos

Maponos tai Maponus ("jumalainen nuorukainen" tai "jumalainen poika") oli kelttiläinen jumala, jota palvottiin roomalaisajalla pohjoisessa Britanniassa. Maponos samaistettiin usein Apolloon, ja jumala yhdistettiin luultavasti musiikkiin ja runouteen. Maponoksen palvonta ei rajoittunut pelkästään Britanniaan, vaan jumalaa kunnioitettiin myös Galliassa.Green 1997, s. 140 Keskiaikaisessa walesilaisessa kirjallisuudessa Maponos esiintyy nimellä Mabon, Modronin poika. Maponoksen irlantilainen vastine on Oenghus eli Aengus. ==Lähteet== *Green, Miranda J. : Dictionary of Celtic Myth and Legend. Thames & Hudson 1997. ISBN 0-500-27975-6 === Viitteet === Luokka:Kelttiläiset jumalat
Tarbuckin solmu

thumb|Kaksi erilaista Tarbuckin solmua. Tarbuckin solmu on säädettävä solmu. Solmua voidaan käyttää esimerkiksi telttanarujen ja suojakatosten kiinnittämiseen tai muihin kiinnityksiin, joita joudutaan säätämään. Solmu on saanut nimensä kirjailija ja kiipeilijä Ken Tarbuckilta 1950-luvulla. Solmua ovat kuitenkin käyttäneen yhdysvaltalaiset metsurit jo 1940-luvulla. Joillain köysityypeillä solmu on epäluotettavampi kuin toisilla. == Lähteet == Luokka:Solmut
Segestan temppeli

Segestan temppeli on antiikin aikainen kreikkalainen temppeli, joka sijaitsi Segestan kaupungissa Sisiliassa, nykyisessä Italiassa. Sitä kutsutaan tutkimuksessa ”Segestan temppeliksi” tai joskus vain ”doorilaiseksi temppeliksi” siksi, että sen kohdejumaluutta ei tunneta. Temppelin rauniot sijaitsevat Segestan arkeologisen alueen länsilaidalla nykyisessä Calatafimi- Segestassa. Ne ovat koko Sisilian parhaiten säilyneitä muinaisjäänteitä. == Historia == Segestan temppelin rakentaminen on tutkijoiden arvion mukaan aloitettu klassisella kaudella noin vuonna 417 eaa. Sen paikalla on kuitenkin ollut varhaisempi edeltäjä jo arkaaisella kaudella 500-luvulla eaa. Temppelin malli on peräisin Sisilian rannikon kreikkalaiskaupunkien suurista doorilaisista temppeleistä, ja se edustaa siten ei-kreikkalaisen Segestan hellenisoitumista. Rakentamisaikaan kaupunki oli liitossa Ateenan kanssa. Temppeli jäi viimeiseksi suureksi doorilaiseksi temppeliksi koko Sisiliassa. Temppelin on yleensä tulkittu jääneen keskeneräiseksi, oletettavasti Segestassa tapahtuneiden poliittisten muutosten vuoksi. Syynä saattoi olla se, että kaupunki jäi 400-luvun eaa. lopulla Karthagon valtaan. Toisaalta on myös ehdotettu, että temppeli olisi alun perin tarkoitettukin pelkäksi peristyyliksi eli katottomaksi pylväiköksi jonkinlaista kaupungin ei- kreikkalaisen väestön ulkoilmaan sijoittunutta itämaisperäisen kultin harjoittamista varten. Nykyisin temppeli on Segestan tunnetuin rakennus, ja sen suhteellisen hyvin säilyneet rauniot ovat koko Sisilian parhaiten säilyneitä temppelinraunioita Akragaan Concordian temppelin ja Selinuksen Temppelin E ohella. == Rakennus == Temppeli sijaitsee kukkulalla kaupungin akropoliin eli linnavuoren länsipuolella kaupunginmuurien ulkopuolella. Se on peripteraalitemppeli ja edustaa doorilaista tyyliä. Rakennusmateriaali on nykyisen Alcamon seudulta tuotettua travertiini-kalkkikiveä. Temppelin stylobaatin koko on noin 26 × 61 metriä, ja siinä on kolmiportainen krepidoma- perustus. Temppelissä on lyhyillä sivuilla kuusi ja pitkillä sivuilla 14 pylvästä eli yhteensä 36 pylvästä. Pylväiden korkeus on noin 9,33 metriä. Temppelin friisissä on triglyfit ja koristelemattomat metoopit. Temppelin oletettu keskeneräisyys näkyy selvästi keskelle kuuluneen naos- eli cellarakennuksen puuttumisesta sekä siitä, ettei temppelin pylväitä ollut uritettu, toisin sanoen niissä ei ole kanneluureja. Kanneluurien puuttumisen vuoksi pylväät näyttävät poikkeuksellisen raskailta. Temppelin peristasis eli ympäröivä pylväikkö sekä arkkitraavit ja päätykolmiot ovat säilyneet kokonaisina. Toisin sanoen suurin osa siitä, mitä temppelistä oli ilmeisesti koskaan rakennettu, vaikuttaa myös olevan edelleen jäljellä. == Lähteet == == Kirjallisuutta == * == Aiheesta muualla == Luokka:Antiikin Kreikan temppelit Luokka:Segesta
Segestan teatteri

Segestan teatteri oli antiikin aikainen kreikkalainen teatteri Segestan kaupungissa Sisiliassa nykyisessä Italiassa. Sen rauniot sijaitsevat Segestan akropoliin huipulla nykyisessä Calatafimi-Segestassa. Teatteri sijaitsi akropoliin eli linnavuoren koilliskulmassa. Se on ajoitettu hellenistiselle kaudelle 200-luvun eaa. puoleen väliin, mutta sen paikalla on saattanut olla varhaisempi edeltäjä jo 300-luvun eaa. lopulla. Rakennuksessa oli tyypillinen puolikaarenmuotoinen katsomo, jonka keskellä oli pyöreä orkhestra. Katsomo suuntautui pohjoiseen päin, ja siitä avautui näköala merelle saakka. Katsomossa oli 29 penkkiriviä, ja siinä oli tilaa noin hengelle. Pystysuuntaiset porraskäytävät jakoivat katsomon seitsemään sektoriin, ja poikittaissuuntainen diazoma-käytävä jakoi sen puolestaan ala- ja yläosaan. Alimmat 21 penkkiriviä ovat säilyneet, mutta diazoman yläpuoliset rivit hävinneet. Teatterin skene- eli näyttämörakennuksen sivuilla on ollut paraskenia-sivurakennukset. Ne oli koristeltu Pania esittäneillä telamon- patsailla. Teatterin katsomoa kiersi kaareva tukimuuri. Teatteria käytetään nykyisin esityksiin kesäkaudella. == Lähteet == == Aiheesta muualla == Luokka:Antiikin Kreikan teatterit Luokka:Segesta
Futsal-Kolmonen (naiset)

Futsal-Kolmonen on naisten futsalin neljänneksi korkein sarjataso Suomessa. == Joukkueet kaudella 2020-2021 == https://www.palloliitto.fi/splhelsinki/futsal- naiset-kolmonen/tilastot === Etelä (Helsinki ja Uusimaa) === ==== Lohko 1 ==== https://www.palloliitto.fi/spletela/naisten-futsal- kolmonen/tilastot?group=1 *FC Viikingit/Ladies *Itä-Hakkilan Kilpa/SA *Keravan Pallo-75 *Orimattilan Pedot *Pajamäen Pallo-Veikot *Pallokerho-35/4 *Malmin Palloseura/Akatemia *Pallo-Pojat Juniorit *Pallokerho-50 *Puotinkylän Valtti/Black *Mäntsälän Urheiljat/2 *Team VanPa/Rock ==== Lohko 2 ==== https://www.palloliitto.fi/spletela/naisten-futsal-kolmonen/tilastot?group=2 *Esbo Bollklubb/2, Espoo *Espoon Palloseura *Espoon Tikka *FC Honka/2, Espoo *Pohjois-Espoon Ponsi *Rajamäen Kehitys/Nostalgia === Länsi === https://www.palloliitto.fi/spllansi/naisten-futsal-kolmonen *AFC Campus *Liittoisten Työväen Urheilijat *Paimion Haka *Piikkiön Palloseura 2 *Raisio Futis naiset 2 *Salon Palloilijat *Someron Voima *Turun Teräs *Turun Toverit *Turun Pyrkivä === Pohjoinen === https://www.palloliitto.fi/splpohjoinen/naisten-futsal-kolmonen *Ajax Sarkkiranta/Yj *AS Moon, Raahe *FC Folk, Haapavesi *Limingan Kiekko T05-07 *Oulun Harrastefutis/N2 == Lähteet == Luokka:Suomen futsalsarjat
Nordic Futsal Cup 2018

Nordic Futsal Cup 2018 on UEFA:n alainen futsalin maajoukkueturnaus, jossa ratkaistaan Pohjoismaiden mestaruus. Turnaus järjestettiin Ringkøbing–Skjernissä, Tanskassa 4.–8.12. 2018. Turnauksen voitti hallitseva mestari Suomi, voittaen neljännen perättäisen mestaruuden. == Turnauksen otteluohjelma ja tulokset == Nordic Futsal Cup 2018 pelattiin viiden osallistujamaan kesken yksinkertaisena sarjana. Pvm Kotijoukkue Vierasjoukkue Lopputulos 4.12.2018 Suomi Grönlanti 6–1 (4–1)https://www.palloliitto.fi/jalkapallouutiset/suomi-voitti-gronlannin- nordic-futsal-cupissa 4.12.2018 Ruotsi Tanska 6-5 (2-3) 5.12.2018 Grönlanti Norja 2-5 (0-3) 5.12.2018 Suomi Ruotsi 5-2 (4-1)https://www.palloliitto.fi/jalkapallouutiset/futsal-nordic-cupissa-suomi- kohtasi-ruotsin-joukkueet 6.12.2018 Ruotsi Grönlanti 6-5 (2-2) 6.12.2018 Tanska Norja 2-1 (1-1) 7.12.2018 Norja Suomi 0-2 (0-0) 7.12.2018 Grönlanti Tanska 1-7 (1-3) 8.12.2018 Norja Ruotsi 1-6 (0-3) 8.12.2018 Tanska Suomi 1-3 (1-0) 2018 Turnauksen lopullinen sarjataulukko G W D L Gf Ga GD Pts 1\. Suomi 4 4 0 0 16 4 +12 12 2\. Ruotsi 4 3 0 1 20 16 +4 9 3\. Tanska 4 2 0 2 15 11 +4 6 4\. Norja 4 1 0 3 7 12 -5 3 5\. Grönlanti 4 0 0 4 4 9 -5 0 == Suomen joukkue == Pelaaja Syntymävuosi Seura Maalivahdit Antti Koivumäki 1993 GFT Juha-Matti Savolainen 1991 KaDy Kenttäpelaajat Panu Autio (C) 1985 GFT Miika Hosio 1989 GFT Jarmo Junno 1992 Sievi FS Juhana Jyrkiäinen 1990 Leijona Futsal Jani Korpela 1997 KaDy Sergei Korsunov 1992 KaDy Jukka Kytölä 1988 Mantova Calcio a5 Mikko Kytölä 1983 KaDy Antti Teittinen 1981 Ilves FS Ville Uimaniemi 1999 FC Kemi Lassi Lintula 1997 Ilves FS Tuukka Pikkarainen 1997 FC Kemi == Lähteet == == Aiheesta muualla == * Suomen ottelut nähtävillä Huuhkaja-TV:stä Palloliiton sivuilta 2018 Luokka:Vuoden 2018 urheilu Luokka:Tanskan urheilutapahtumat Luokka:Ringkøbing-Skjernin kunta
Riina Lumme

Riina Lumme (s. 7. heinäkuuta 1992) on turkulainen vihreitä edustava kaupunginvaltuutettu ja vara-aluevaltuutettu. Lumme on töissä eduskunnassa vihreiden eduskuntaryhmän poliittisena avustajana. ==Ura== Lumme valmistui ylioppilaaksi Puolalanmäen lukiosta vuonna 2011. Hän aloitti samana vuonna valtio-opin opinnot Turun yliopistossa. Opintojen ohessa Lumme on tehnyt opettajan sijaisuuksia sekä toiminut Bengtskärissä kausityöntekijänä ja oppaana. Vuonna 2015 Lumme valittiin Turun yliopiston ylioppilaskunnan hallitukseen, jossa hän toimi kulttuurivastaavana ja seuraavana vuonna puheenjohtajana. Lumme toimi vuoden 2017 Suomen ylioppilaskuntien liiton puheenjohtajana. Hän toimi Nuva ry:n osallisuusasiantuntijana vuonna 2018. === Politiikka === Lumme oli ensimmäistä kertaa ehdolla 24-vuotiaana kunnallisvaaleissa 2017, jolloin hänet valittiin Turussa kaupunginvaltuutetuksi. Lumme valittiin Turun kaupunginvaltuustoon 518 äänellä. Kuntavaaleissa 2021 Lumme sai 507 ääntä ja hänet valittiin näin jatkokaudelle Turussa kaupunginvaltuutetuksi. Aluevaaleissa 2022 Lumme jäi vara-aluevaltuutetun sijalle. Riina Lumme on profiloitunut etenkin opiskelijapolitiikassa, nuorten vaikutusmahdollisuuksien lisäämisessä ja koulutuskysymyksissä sekä pyöräilyn, joukkoliikenteen ja kaupungin kestävässä kehittämisessä. Lumme toimi Vihreiden vuonna 2018 hyväksytyn koulutuspoliittisen ohjelman puheenjohtajana yhdessä Inka Hopsun kanssa. == Lähteet == Luokka:Elävät henkilöt Luokka:Vuonna 1992 syntyneet Luokka:Vihreän liiton poliitikot
Asil Nadir

Asil Nadir (s. 1941) on kyproksenturkkilainen liikemies ja talousrikollinen, joka tuli tunnetuksi 1980-luvulla brittiläisen kohuyhtiön Polly Peck plc:n johtajana. Vuonna 2012 hänet tuomittiin kymmenen vuoden vankeusrangaistukseen yli 28 miljoonan punnan kavaltamisesta Polly Peckistä ja sen sisaryhtiöistä. Asil Nadir syntyi Famagustassa, Brittiläisessä Kyproksella, josta hänen perheensä muutti pääkaupunkiin Nikosiaan. Nadirin isä perusti sinne muun muassa sanomalehtien jakeluyhtiön. 1950-luvun keskivaiheilla perhe pakeni Kyproksen levottomuuksia ja vainoja Lontooseen. Brittikoulujen jälkeen Asil Nadir opiskeli myös Istanbulin yliopistossa suorittamatta tutkintoa. 1960-luvun alussa poika palasi Lontooseen isänsä tekstiiliyrityksen palvelukseen. Turkin miehitettyä Kyproksen perhe kutsuttiin saarelle pelastamaan alueen hedelmä- ja hotelliliiketoimintaa. Perhe perusti Kyprokselle myös tekstiilitehtaan. 1980-luvun alussa perheyrityksen johtoon astunut Asil Nadir palasi Lontooseen ja osti sieltä pienen ja huonosti kannattaneen Polly Peck -nimisen tekstiiliyhtiön. Hän teki siitä miljardiluokan yrityksen ja listautti sen Lontoon pörssiin. Yritys oli Britanniassa yksi sikäläisen kasinotalouden symboleista: tuhannen punnan sijoitus yhtiön osakkeisiin vuonna 1981 nousi parhaimmillaan yli miljoonan punnan arvoiseksi. Polly Peck oli yksi FTSE 100 -indeksin yhtiöistä. Se oli myös pohjois-Kyproksen merkittävin työnantaja, jonka hotellien ja mediayhtiöiden palveluksessa oli 10 prosenttia alueen työvoimasta. Alueen kansantuotteesta Polly Peck tuotti parhaimmillaan viidenneksen. Vähitellen Asil Nadir omisti myös kartonkitehtaan Kyproksella, televisiotehtaan Turkissa, Pizza Hut -ketjun Britanniassa, Del Monten tuoretuoteyrityksen ja japanilaisen Sansui-äänentoistomerkin. (vaatii tilauksen) Polly Peck ajautui selvitystilaan vuonna 1990 yhteensä 550 miljoonan punnan veloista. Asil Nadirin oli määrä astua oikeuden eteen vuonna 1993, mutta hän pakeni kotiseudulleen Kyprokselle ja piileskeli siellä 17 vuotta. Hän palasi Britanniaan vuonna 2010 vakuuttuneena siitä, ettei häntä enää syytettäisi. Hänet kuitenkin pidätettiin ja tuomittiin kymmenen vuoden vankeuteen vajaan 30 miljoonan punnan kavaltamisesta Polly Peckin konkurssin yhteydessä. ==Lähteet== Luokka:Talousrikoksista tuomitut henkilöt Luokka:Kyproslaiset henkilöt Luokka:Brittiläiset liikemiehet Luokka:Vuonna 1941 syntyneet Luokka:Elävät henkilöt
Karkaistu lasi

Karkaisussa lasi kuumennetaan lähelle sulamispistettä ja jäähdytetään nopeasti. Tavallisen lasin vetolujuus on 40 Mpa ja termisesti karkaistun lasin 120–200 Mpa. Karkaistu lasi hajoaa rikkoutuessaan pieniksi muruiksi, ei suuriksi sirpaleiksi. Muruissa ei ole terävää reunaa. Käyttökohteita karkaistulle lasille ovat esimerkiksi parvekelasitukset, lasikatteet, näyteikkunat, tilanjakajat, bussipysäkkien lasitukset, kaidelasitukset, julkisivulasitukset, suihkuseinät, saunan lasiseinät ja viherhuoneiden lasitukset. == Katso myös == * Teräksen karkaisu Luokka:Lasi